wickkiey/tamil-wikipedia-markdown huggingface dataset:
# உலக அறிவுசார் சொத்து நிறுவன பதிப்புரிமை உடன்படிக்கை


## வரலாறு
1971 ஸ்டாக்ஹோம் மாநாட்டிலிருந்து இந்த ஒப்பந்தம் தொடர்பான பேச்சுவார்த்தை தொடங்கியது. இது பெர்ன் மாநாட்டின் நெறிமுறையாக பார்க்கப்பட்டது. இருப்பினும், பெர்ன் உடன்படிக்கையின் எந்தவொரு திருத்தத்திற்கும் அனைத்து தரப்பினரின் ஒருமித்த ஒப்புதல் தேவைப்படுவதால், உலக அறிவுசார் சொத்து நிறுவன பதிப்புரிமை உடன்படிக்கை பெர்ன் உடன்படிக்கைக்கு துணைபுரியும் ஒரு கூடுதல் ஒப்பந்தமாக கருதப்பட்டது. 1980களில் பெர்ன் கூட்டமைப்பில் விரிவாக்கம் குறித்த சாதகமான சூழல் இல்லாததைத் தொடர்ந்து கட்டண வீதங்கள் மற்றும் வணிகம் தொடர்பான பொது ஒப்பந்தம் காரணமாக அறிவுசார் சொத்துரிமைகளின் வணிகம் தொடர்பான அம்சங்கள் குறித்த ஒப்பந்தம் ஏற்பட்டது. இதனால் எண்ணிம தொழில்நுட்பங்களால் ஏற்படும் சவால்களை எதிர்கொள்வதில் கட்டுபடுத்தியது.  

## ஒப்பந்தத்தின் மூலம் வழங்கப்பட்ட பாதுகாப்பு
படைப்பு முயற்சிகளுக்கு அதன் முக்கியத்துவத்தைக் கூறி, பதிப்புரிமை பாதுகாப்பின் ஊக்குவிப்பு தன்மையை உலக அறிவுசார் சொத்து நிறுவன பதிப்புரிமை உடன்படிக்கை வலியுறுத்துகிறது.[1] கணினி நிரல்கள் இலக்கியப் படைப்புகளாகப் பாதுகாக்கப்படுவதை இது உறுதி செய்கிறது (சரத்து 4). தரவுத்தளங்களில் உள்ள பொருட்களின் ஏற்பாடு மற்றும் தேர்வு பாதுகாக்கப்படுகிறது (சரத்து 5). இது படைப்பாளிகளுக்கு 6 முதல் 8 வரையிலான சரத்துகளில் அவர்களின் வாடகை மற்றும் விநியோகம் மீதான கட்டுப்பாட்டை வழங்குகிறது. இவை பெர்ன் உடன்படிக்கையில் மட்டுமில்லாமல் படைப்புகளைப் பாதுகாப்பதற்கான தொழில்நுட்ப நடவடிக்கைகளை மீறுவதையும் தடைசெய்கிறது (சரத்து 11). படைப்புகளில் உள்ள உரிமைகள் மேலாண்மை தகவல்களை அங்கீகரிக்கப்படாத முறையில் மாற்றியமைத்தலையும் பாதுகாக்கிறது (சரத்து 12).  

இந்த ஒப்பந்தம் மிகவும் பரந்த அளவில் இருந்ததற்காக விமர்சிக்கப்பட்டுள்ளது (எடுத்துக்காட்டாக, தொழில்நுட்ப பாதுகாப்பு நடவடிக்கைகளை மீறுவதைத் தடை செய்வதில், சட்டபூர்வமான மற்றும் நியாயமான பயன்பாட்டு உரிமைகளைப் பின்தொடர்வதில் மீறல்) மற்றும் பொருளாதார வளர்ச்சி மற்றும் அறிவுத் தொழில்துறையின் பரவலாக மாறுபட்ட நிலைகள் இருந்தபோதிலும், அனைத்து கையொப்பமிட்ட நாடுகளுக்கும் "அனைவருக்கும் பொருந்தும் ஒரே அளவில்" தரத்தைப் பயன்படுத்தியதற்காகவும் விமர்சிக்கப்பட்டுள்ளது.  

## நடைமுறைப்படுத்தல்
உலக அறிவுசார் சொத்து நிறுவன பதிப்புரிமை ஒப்பந்தம் எண்ணிம மில்லினியம் பதிப்புரிமைச் சட்டத்தின் மூலம் அமெரிக்க சட்டத்தில் செயல்படுத்தப்படுகிறது. 2000 மார்ச் 16ஆம் தேதி செயலாக்க குழுவின் முடிவு 2000/278 மூலம், ஐரோப்பிய ஒன்றியத்தின் குழு, ஐரோப்பிய சமூகத்தின் சார்பாக ஒப்பந்தத்திற்கு ஒப்புதல் அளித்தது. ஐரோப்பிய ஒன்றியத்தின் வழிகாட்டுதல்கள் பெரும்பாலும் ஒப்பந்தத்தின் பொருளை உள்ளடக்கியது. இது: மென்பொருளுக்கான பதிப்புரிமை பாதுகாப்பை உருவாக்குதல், வழிகாட்டு எண்ணிம உரிமைகள் மேலாண்மை போன்ற "தொழில்நுட்ப பாதுகாப்பு நடவடிக்கைகளை" தவிர்ப்பதற்கான சாதனங்களை தடைசெய்கிறது.
# கணேசன் சீனிவாசன்



**கணேசன் சீனிவாசன்** (*Ganesan Srinivasan*) என்பவர் இந்தியாவைச் சேர்ந்த ஓர் இயற்பியலாளர் ஆவார். 1942 ஆம் ஆண்டில் இவர் பிறந்தார். அமுக்கப்பட்ட பொருள் இயற்பியல், வானியற்பியல் மற்றும் புள்ளியியல் எந்திரவியல் துறைகளில் நிபுணத்துவம் பெற்றிருந்தார். இந்திய வானியற்பியல் நிறுவனத்தின் வருகை தரும் பேராசிரியராகவும் இராமன் ஆராய்ச்சி நிறுவனத்தில் முன்னாள் ஆராய்ச்சி விஞ்ஞானியாகவும் இருந்தார். உலகளாவிய வானியல் ஒன்றியத்தில் உயர் ஆற்றல் நிகழ்வு மற்றும் அடிப்படை இயற்பியல், விண்மீன் திரள்கள் மற்றும் அண்டவியல் பிரிவுகளின் தற்போதைய உறுப்பினராகவும் உள்ளார்.  

## வாழ்க்கை வரலாறு
சிறீனிவாசன் 1942 ஆம் ஆண்டு தமிழ்நாட்டின் மதுரையில் பிறந்தார். 1962 ஆம் ஆண்டு நாக்பூர் பல்கலைக்கழகத்தில் இளநிலைப் பட்டமும், 1964 ஆம் ஆண்டு சென்னைப் பல்கலைக்கழகத்தில் முதுநிலைப் பட்டமும் பெற்றார். 1970 ஆம் ஆண்டு மோரல் எச். கோகனின் மேற்பார்வையின் கீழ் சிக்காகோ பல்கலைக்கழகத்தில் முனைவர் பட்டம் பெற்றார். கேம்பிரிட்ச்சு பல்கலைக்கழகத்தில் உள்ளUniversity of Cambridge கேவென்டிசு ஆய்வகம் உட்பட பல்வேறு ஆராய்ச்சி நிறுவனங்களில் பணியாற்றிய பிறகு, இறுதியாக 1976 ஆம் ஆண்டு இராமன் ஆராய்ச்சி நிறுவனத்தில் 2004 ஆம் ஆண்டு ஓய்வு பெறும் வரை பணியாற்றினார். கே. எசு. கிருசுணன் தங்கப் பதக்கம், ஆர்னி தங்கப் பதக்கத்தின் இயாகிர்தார் மற்றும் சென்னை பல்கலைக்கழக பி.இ. சுப்பிரமணி ஐயர் தங்கப் பதக்கம் ஆகியவற்றையும் பெற்றுள்ளார். இவரது 70ஆவது பிறந்தநாளில் வானியற்பியல் மற்றும் வானியல் ஆய்விதழ் ஒரு சிறப்பு இதழை வெளியிட்டது. இவர் இந்திய வானியல் சங்கத்தின் தலைவராகவும் உள்ளார்.  
## வெளியீடுகள்

- 
- 
- 
- 
- 
- 
- 

- Lecture series on neutron stars and black holes (14 videos) in Emmy Noether Seminar Room, ICTS Bangalore, 2019
# இராஜேசு குமார் மண்டல்



**இராஜேசு குமார் மண்டல்** (*Rajesh Kumar Mandal*) என்பவர் இந்திய அரசியல்வாதியும் பீகார் சட்டமன்ற உறுப்பினரும் ஆவார். இவர் தர்பங்கா மாவட்டம் குரூர் கிராமத்தினைச் சேர்ந்தவர். தர்பங்காவில் உள்ள ஆர். பி. ஜலன் கல்லூரியில் இளங்கலைப் பட்டப் படிப்பினை இராஜேசு குமார் மண்டல் முடித்துள்ளார். ஐக்கிய ஜனதா தளம் கட்சியினைச் சார்ந்த இவர், 2025ஆம் ஆண்டு பீகார் சட்டமன்றத்திற்கு நடைபெற்ற தேர்தலில் தர்பங்கா ஊரகச் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.  

## தேர்தல் செயல்பாடு
### 2025
# ரின் டின் டின்



**ரின் டின் டின்** (*Rin Tin Tin* or *Rin-Tin-Tin*, 10 அக்டோபர் 1918 - 10 ஆகத்து 1932) என்பது பிரான்சின் ஃபிளிரேயில் பிறந்த ஒரு ஜெர்மன் மேய்ப்பன் ஆண் நாயாகும். இது திரைப்படங்களில் நடித்ததினால் சர்வதேச நட்சத்திரமாக ஆனது. முதலாம் உலகப் போரின் போர்க்களத்திலிருந்து அமெரிக்க படைவீரர் லீ டங்கனால் இந்த நாய் மீட்கப்பட்டது. அவர் இதற்கு " **ரின்டி** " என்று செல்லப்பெயர் சூட்டினார். லீ டங்கன் ரின் டின்னுக்கு முறைப்படி எல்லா பயிற்சிகளையும் அளித்தார். ஒரு கட்டத்தில் இந்த நாய் ஊமைப் படங்களில் நடிக்கும் வாய்ப்பைப் பெற்றது. ரின் டின் டின் நடித்த படம் வணிக ரீதியாக வெற்றி பெற்றது. நாயும் புகழ்பெற்றது. மேலும் 27 ஹாலிவுட் படங்களில் தோன்றி, உலகளாவிய புகழைப் பெற்றது. செல்லப்பிராணியாக ஜெர்மன் மேய்ப்பன் நாய்கள் வளர்ப்பது பெரிதும் அதிகரிக்க ரின் டின் டின் நாயும் ஒரு காரணமாக இருந்தது. இது நடித்த படங்கள் ஈட்டிய மகத்தான லாபம் வார்னர் புரோஸ். திரைப்பட நிறுவனத்தின் வளர்ச்சியில் முதன்மை பங்குபெற்றது. மேலும் திரைக்கதை எழுத்தாளராக இருந்து தயாரிப்பாளர், திரைப்பட நிறுவன நிர்வாகியாக டாரில் எஃப். சானக் வாழ்க்கையில் முன்னேற்ற உதவியது.  

இந்த நாய் ஒரு வண்ணத் திரைப் படத்தில் தோன்றிய பிறகு (1929 ஆம் ஆண்டு படமான *தி ஷோ ஆஃப் ஷோஸில்*, ஒரு இசைப் போட்டிக்கான அறிமுகத்தில் குரைக்கும் நிகழ்ச்சி), வார்னர் பிரதர்ஸ் நிறுவனம் படங்களில் இருந்து லீ டங்கன் மற்றும் ரின் டின் டின் ஆகியோரை ஒதுக்கியது. இதற்கு கவலைப்படாமல், டங்கன் வேறு திரைப்பட வேலைகளைக் கண்டறிந்து, ரின் டின் டின்னை தொடர்கள் மற்றும் திரைப்படங்களில் நடிக்கவைக்க சுயாதீன தயாரிப்பாளர் நாட் லெவினுடன் ஒப்பந்தம் செய்தார்.  

1932 ஆம் ஆண்டு ரின் டின் டின் இறந்த பிறகு, திரைப்படம், வானொலி, தொலைக்காட்சி போன்றவற்றில் இடம்பெற்ற கற்பனைக் கதைகளில் இடம்பெற்ற பல ஜெர்மன் மேய்ப்பன் நாய்களுக்கு இதன் பெயர் சூட்டப்பட்டது. ரின் டின் டினின் மகனான **ரின் டின் டின் ஜூனியர்** சில படங்களில் தோன்றியது. ஆனால் அதன் தந்தையைப் போல திறமையானதாக இருக்கவில்லை. **ரின் டின் டின் III** ரின் டின் டின்னின் பேரன் என்று கூறப்படுகிறது, ஆனால் அது இதன் தூரத்து உறவினர் ஆகும். அது இரண்டாம் உலகப் போரின் போது நாய்களின் இராணுவ பயன்பாட்டை ஊக்குவிக்க உதவியது. ரின் டின் டின் III 1947 ஆம் ஆண்டில் குழந்தை நட்சத்திரம் ராபர்ட் பிளேக்குடன் ஒரு படத்திலும் தோன்றியது.
# பீச் கோம்பர்


**பீச் கோம்பர்** (*Beach Comber*, designated as "*Pigeon - NPS.41.NS.4230* ") என்பது இரண்டாம் உலகப் போரின் போது துணிச்சலுடன் பணிபுரிந்ததற்காக டிக்கின் பதக்கத்தைப் பெற்ற ஒரு கனடிய போர்ப் புறா ஆகும்.  

1942 ஆகத்து 19 அன்று, ஆபத்தான சூழ்நிலைகள் இருந்தபோதிலும், பிரான்சின் தியப்பேயில் இருந்து பீச் கோம்பர் பிரிட்டனுக்கு தகவல்களுடன் வந்தது. இது கனேடிய இராணுவத்தின் செய்தியை இராணுவத் தளபதிகள் அங்கு தரையிறங்குவதை எச்சரிக்கும் செய்தியுடன், தியப் திடீர்தாக்குதலின் தொடக்கத்தைக் குறிக்கும் செய்தியுடன் வந்தது. இதன் விளைவாக, 1944 மார்ச் 6 அன்று, நோய்வாய்ப்பட்ட விலங்குகளுக்கான மக்கள் மருந்தகம் பீச் கோம்பருக்கு டிக்கின் பதக்கத்தை வழங்கியது. டிக்கின் பதக்கம் வழங்கப்பட்ட ஒரே கனேடிய போர் புறாவாக பீச் கோம்பர் உள்ளது, மேலும் இதுவரை அவ்வாறு கௌரவிக்கப்பட்ட மூன்று கனேடிய விலங்குகளில் இதுவும் ஒன்றாகும்.
# கொலோன் (புறா)


**கொலோன்** (*Cologne (pigeon)*) என்பது இரண்டாம் உலகப் போரின் போது துணிச்சலாக பணியாற்றிய சேவைக்காக மக்கள் நோய்வாய்ப்பட்ட விலங்குகள் மருந்தகத்திலிருந்து 1947 ஆம் ஆண்டு டிக்கின் பதக்கத்தைப் பெற்ற ஒரு புறா ஆகும். இது தேசிய புறா சேவையில் புறா NURP 39.NPS 144 ஆக பணிபுரிந்தது. மேலும் பாம்பர் கமாண்ட் இராணுவப் பிரிவில் 100 க்கும் மேற்பட்ட பணிகளை மேற்கொண்டது. டிக்கின் பதக்கத்தைப் பெற்ற நிகழ்வுக்கு முன்பு வீழ்த்தப்பட்ட பல விமானங்களில் இருந்து வெற்றிகரமாக தன் இருப்பிடம் திரும்பியது. "1943 ஆம் ஆண்டு ஆர்.ஏ.எஃப் இல் பணியாற்றிய போது, ​​பலத்த காயமடைந்த போதிலும், விபத்துக்குள்ளான விமானத்திலிருந்து கொலோன் பாய்ந்து வந்ததற்காக" என்று கோலோனின் சான்று கூறுகிறது.
# வர்த்தக முத்திரை சட்ட ஒப்பந்தம் (1994)

**வர்த்தக முத்திரை சட்ட ஒப்பந்தம்** (1994)(*Trademark Law Treaty 1994*) என்பது 1994ஆம் ஆண்டு ஏராளமான நாடுகளால் கையெழுத்திடப்பட்ட ஒரு ஒப்பந்தமாகும். இது பிற உறுப்பு நாடுகளில் பதிவுசெய்யப்பட்ட வர்த்தக முத்திரைகளை அங்கீகரிப்பதற்கான நடைமுறைகளை நிறுவுகிறது. இது உலக அறிவுசார் சொத்து நிறுவனத்தின் ஆதரவின் கீழ் செயல்படுகிறது.  

இந்த வர்த்தக முத்திரை பதிவு நடைமுறைகள் மற்றும் சம்பிரதாயங்களின் சில அம்சங்களை எளிமைப்படுத்துதல் மற்றும் ஒத்திசைத்தல் மூலம் "பதிவு நடைமுறைகளின் எண்ணிக்கையில் உள்ள சிக்கல்களைக் குறைத்து பயன்பாட்டில் முன்கணிப்பை அதிகரிப்பது" என்ற நோக்கங்களுடன் நிறுவப்பட்டது. அமெரிக்க காப்புரிமை மற்றும் வர்த்தக முத்திரை அலுவலகத்தின் கூற்றுப்படி, வர்த்தக முத்திரைகள் சட்ட ஒப்பந்தம் "உறுப்பு நாடுகளின் வர்த்தக முத்திரைப் பயன்பாடு மற்றும் பதிவு நடைமுறைகளை எளிதாக்குகிறது. இது புதுப்பித்தல், பணிகளின் பதிவு, பெயர் மற்றும் முகவரி மாற்றங்கள், வழக்கறிஞர் அதிகாரங்களை எளிதாக்குகின்றன".  

இந்த ஒப்பந்தம் அக்டோபர் 27,1994 அன்று ஏற்றுக்கொள்ளப்பட்டது, அக்டோபர் 28,1994 அன்று 42 நாடுகளால் கையெழுத்தானது. அதே ஆண்டு நவம்பரில் மூன்று கூடுதல் நாடுகளும் 1995இல் மேலும் 12 நாடுகளும் கையெழுத்திட்டன. இந்த ஒப்பந்தத்தை நடைமுறைக்கு கொண்டு வந்தமுதல் ஐந்து நாடுகள் செக் குடியரசு, மல்தோவா, இலங்கை, உக்ரைன், ஐக்கிய இராச்சியம் ஆகும். இவை அனைத்தும் ஆகத்து 1,1996 அன்று நடைமுறைக்கு வந்தன.  

2000களில், ஒப்பந்தத்தின் விதிமுறைகள் காலாவதியானவை என்பது தெளிவாகத் தெரிந்துவிட்டது. இது இணையத்தின் இடைப்பட்ட வளர்ச்சியின் காரணமாகத் தயாரிப்புகள் மற்றும் வணிகங்களைப் பற்றிய தகவல்களை வழங்குவதற்கான ஒரு வழிமுறையாக இருந்தது. இது வர்த்தக முத்திரைகள் சட்டம் குறித்த சிங்கப்பூர் ஒப்பந்தத்தை இயற்ற வழிவகுத்தது.
# பிரீபெர்கைட்டு



**பிரீபெர்கைட்டு** (*Freibergite*) என்பது Cu<sub>12</sub>Sb<sub>4</sub>S<sub>13</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். சல்போவுப்புக் கனிமமான இதில் வெள்ளி, தாமிரம், இரும்பு, ஆண்டிமனி மற்றும் ஆர்சனிக்கு ஆகியவை கலந்துள்ளன. கனசதுர படிக வடிவில் காணப்படுகிறது. நீர் வெப்ப படிவுகளில் உருவாகிறது.  

பன்னாட்டு கனிமவியல் சங்கம் பிரீபெர்கைட்டு கனிமத்தை Fb என்ற குறியீட்டால் அடையாளப்படுத்துகிறது.  

இக்கனிமம் டெட்ராகீட்ரைட்டுடன் ஒன்றும் அர்செண்டோடென்னணைட்டுடன் ஒன்றுமாக இரண்டு திண்மக் கரைசல் வரிசையை உருவாக்குகிறது. பிரீபெர்கைட்டு கனிமத்தில் ஒளி புகாது. உலோக எஃகு, சாம்பல் முதல் கருப்பு வரையிலான நிறத்தையும் சிவப்பு-கருப்பு நிறக் கோடுகளையும் கொண்டுள்ளது. இதன் மோவின் கடினத்தன்மை அளவு 3.5 முதல் 4.0 வரையிலுமுள்ளது. கனிமத்தின் ஒப்படர்த்தி 4.85 முதல் 5 வரையிலும் கொண்டு பொதுவாக பாரியது முதல் துகள்கள் வரை காணப்படுகிறது.  

பிரீபெர்கைட்டு கனிமம் முதன்முதலில் 1853 ஆம் ஆண்டில் சாக்சனியின் ப்ரீபெர்க்கில் உள்ள வெள்ளி சுரங்கங்களில் கண்டுபிடிக்கப்பட்டு விவரிக்கப்பட்டது.
# காப்புரிமை மாதிரி


**காப்புரிமை மாதிரி** (patent model) என்பது கையால் தயாரிக்கப்பட்ட கண்டுபிடிப்பின் சிறிய மாதிரியாகும். இது 12" க்கு 12" க்கு 12" என்ற அளவிலானது (தோராயமாக 30 செமீ x 30 செமீ x 30 செமீ). பெரியதாக இருக்காது. இது ஒரு கண்டுபிடிப்பு எவ்வாறு செயல்படுகிறது என்பதைக் காட்டுகிறது. இது அமெரிக்காவின் காப்புரிமை முறையின் மிகவும் சுவாரசியமான ஆரம்ப அம்சங்களில் ஒன்றாகும்.  

சில ஆரம்பகால கண்டுபிடிப்பாளர்கள் தொழில்நுட்ப அல்லது சட்டப் பயிற்சியைக் கொண்டிருக்கவில்லை என்பதால், முறையான காப்புரிமை விண்ணப்பங்களை சமர்ப்பிப்பது கடினமாக இருந்தது. இதற்கு ஒரு கண்டுபிடிப்பின் புதுமையான அம்சங்களை எழுதப்பட்ட விண்ணப்பத்திலும் பல வரைபடங்களிலும் விவரிக்க வேண்டும்.  

## வரலாறு
அமெரிக்காவில், காப்புரிமை மாதிரிகள் 1790 முதல் 1880 வரையிலான கண்டுபிடிப்புகளுக்கு தேவைப்பட்டன. 1870ஆம் ஆண்டில் அமெரிக்க ஐக்கிய மாநாடு காப்புரிமைக்கான இந்த சட்டத் தேவையை இரத்து செய்தது. ஆனால் அமெரிக்க ஐக்கிய நாடுகளின் காப்புரிமை அலுவலகம் 1880 வரை இந்த தேவையை நடைமுறையில் வைத்திருந்தது.  

சூலை 31,1790 அன்று, வெர்மான்ட்டின் பிட்ஸ்போர்டைச் சேர்ந்த சாமுவேல் காப்கின்சு என்ற கண்டுபிடிப்பாளர் அமெரிக்காவின் காப்புரிமை பெற்ற முதல் நபராக ஆனார். இவரது காப்புரிமை பெற்ற கண்டுபிடிப்பு "ஒரு புதிய கருவி மற்றும் செயல்முறையால் பானைச் சாம்பல் தயாரிப்பதில்" ஒரு முன்னேற்றமாகும். இந்த ஆரம்பகால காப்புரிமைச் சட்டத்திற்கு ஒவ்வொரு கண்டுபிடிப்பின் செயல்பாட்டி மாதிரியினைச் சிறிய அளவில் தயாரிக்க வேண்டும்.  

சில கண்டுபிடிப்பாளர்கள் இருபதாம் நூற்றாண்டின் தொடக்கத்தில் மாதிரிகளை விருப்பத்துடன் சமர்ப்பித்தனர். சில சந்தர்ப்பங்களில், ஒரு கண்டுபிடிப்பாளர் ஒரு குறுக்கீடு நடவடிக்கையில் நடைமுறைக்கு உண்மையான குறைப்புக்கான சான்றாக ஒரு "செயல்பாட்டிற்கான மாதிரியை" முன்வைக்க விரும்பலாம். சில அதிகார வரம்புகளில் காப்புரிமை மாதிரிகள் கண்டுபிடிப்பின் செயல்பாட்டை நிரூபிக்க உதவின. மரபியல் சம்பந்தப்பட்ட பயன்பாடுகளில், மரபணு பொருள் அல்லது டி. என். ஏ. வரிசைகளின் மாதிரிகள் தேவைப்படலாம்.  

## அமெரிக்க காப்புரிமை அலுவலகத்தின் மாதிரிகளின் தொகுப்பு

அமெரிக்க ஐக்கிய நாடுகளின் காப்புரிமை அலுவலகம் அங்கீகரிக்கப்பட்ட காப்புரிமைகளின் மாதிரிகளை காட்சிப்படுத்தின. இந்த மாதிரிகளின் தொகுப்பு இரண்டு பெரிய தீ விபத்துக்கள் காரணமாக அழிந்தன. இந்த தீவிபத்துகள் 1836இல் ஒன்றும், மற்றொன்று 1877-ல் நிகழ்ந்து. 1877-ல் நடந்த தீ விபத்தில் 75,000 காப்புரிமை மாதிரிகள் அழிக்கப்பட்டது.  

1908ஆம் ஆண்டில், காப்புரிமை அலுவலகம் 1,000 க்கும் மேற்பட்ட காப்புரிமை மாதிரிகளை அமெரிக்க ஐக்கிய நாடுகளின் தேசிய அருங்காட்சியகத்திற்கு நன்கொடையாக வழங்கியது. 1926ஆம் ஆண்டில் மாநாடு, சேகரிப்பைக் கலைக்க முடிவு செய்வதற்கு முன்பு மீதமுள்ள மாதிரிகளிலிருந்து தேவையானவற்றை தேர்வு செய்ய சுமித்சோனியன் நிறுவனம் அனுமதிக்கப்பட்டது. காப்புரிமை அலுவலகத்திலிருந்த அணுகல்களில் 10,000 க்கும் மேற்பட்ட காப்புரிமை மாதிரிகள் இப்போது அமெரிக்க வரலாற்றுத் தேசிய அருங்காட்சியகத்தின் சேகரிப்பின் ஒரு பகுதியாக உள்ளது.
# இரசல் ஆலன் அல்சு


**இரசல் ஆலன் அல்சு** (*Russell Alan Hulse*, பிறப்பு: நவம்பர் 28, 1950)) ஓர் அமெரிக்க இயற்பியலாளரும், இயற்பியலுக்கான நோபல் பரிசு பெற்றவரும் ஆவார். "ஒரு புதிய வகைத் துடிவிண்மீனைக் கண்டுபிடித்தமைக்காகவும், புவியீர்ப்பு ஆய்வுக்கு புதிய சாத்தியங்களைத் திறந்தமைக்காகவும்" இவருக்கும் இவரது ஆய்வு ஆலோசகர் யோசப் ஊட்டன் டெய்லருக்கும், 1993 ஆம் ஆண்டிற்கான இயற்பியல் நோபல் பரிசு பகிர்ந்தளிக்கப்பட்டது.  

## இரட்டை விண்மீன் கண்டுபிடிப்பு
இவரும் இவரது வழிகாட்டியான ஜோசப் டெய்லரும் இணைந்து பிஎஸ்ஆர் பி 1913+16 (PSR B1913+16) என்ற ஒரு விண்மீன் இரட்டையைக் கண்டுபிடித்தனர். இது இரண்டு நியூட்ரான் விண்மீன்கள் ஒன்றை ஒன்று சுற்றும் ஒரு அமைப்பு. இவ்விருவரும் இந்த விண்மீன் இரட்டை அமைப்பின் சுற்றுப்பாதை காலம் படிப்படியாக குறைந்து வருவதைக் கவனித்தனர். இது ஈர்ப்பு அலைகள் வெளியேறுவதால் ஏற்படும் ஆற்றல் இழப்பை நிரூபித்தது. இந்தக் கண்டுபிடிப்பு ஐன்ஸ்டீனின் கோட்பாட்டின் மறைமுகச் சான்றாக அமைந்ததுடன் ஈர்ப்பு அலை வானவியலின் மேம்பாட்டிற்கும் வழி வகுத்தது. பின்னர் 2015ஆம் ஆண்டு LIGO ஆய்வகம் நேரடியாக ஈர்ப்பு அலைகளை கண்டறிந்தது. "புதிய வகை விண்மீன் இரட்டையைக் கண்டுபிடித்ததற்காகவும், அது ஈர்ப்பு விசை பற்றிய ஆய்வுகளுக்கு புதிய வாய்ப்புகளை திறந்து விட்டதற்காகவும்" இவர் நோபல் பரிசு பெற்றார்.
# இலாட்புரா சட்டமன்றத் தொகுதி



**இலாட்புரா சட்டமன்றத் தொகுதி** *(Ladpura Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது கோட்டா மாவட்டத்தில் அமைந்துள்ளது. இலாட்புரா, கோட்டா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.  
## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 2008 | ஓம் பிர்லா | பாரதிய ஜனதா கட்சி</br> |  |
| 1977 | புருசோத்தம் | ஜனதா கட்சி |  |
| 1980 | இராம் கிசன் | இந்திய தேசிய காங்கிரசு (இ) |  |
| 1985 | இந்திய தேசிய காங்கிரசு</br> |  |  |
| 1990 | அர்சுன் தாசு மதன் | rowspan=2 | பாரதிய ஜனதா கட்சி</br> |
| 1993 |  |  |  |
| 1998 | பூனம் கோயல் | இந்திய தேசிய காங்கிரசு</br> |  |
| 2003 | பவானி சிங் ரசாவத் | rowspan=5 | பாரதிய ஜனதா கட்சி</br> |
| 2008 |  |  |  |
| 2013 |  |  |  |
| 2018 | கல்பனா தேவி |  |  |
| 2023 | } |  |  |

## தேர்தல் முடிவுகள்
### 2023
# வில்லியம் டக்ளசு பிரான்சிசு


**வில்லியம் டக்ளசு பிரான்சிசு** (*William Douglas Francis*) ஆத்திரேலிய நாட்டைச் சேர்ந்த ஒரு தாவரவியலாளர் ஆவார். 1889 ஆம் ஆண்டு மார்ச்சு மாதம் 6 ஆம் தேதியன்று நியூ சவுத் வேல்சின் பேகா நகரத்தில் இவர் பிறந்தார். வொல்லொங்காங் சுப்பீரியர் பொதுப் பள்ளியில் படித்து வந்த இவர் 17 வயதில் வொல்லொங்காங்கிலிருந்து தனது தந்தை ஆல்ஃபிரட்டு மற்றும் சகோதரர் பிரடெரிக்குடன் குயின்சுலாந்தில் உள்ள கின் கினுக்கு குடிபெயர்ந்தார். இங்குதான் தனது தந்தைக்கும் சகோதரருக்கும் பண்ணையில் உதவி செய்து இவரால் இயற்கை வரலாற்றில் இருந்த தனது வலுவான ஆர்வத்தை பூர்த்தி செய்ய முடிந்தது. 1908 ஆம் ஆண்டில் அவர் குயின்சுலாந்தில் பால் மற்றும் பாலேடு சோதனையாளராகத் தகுதி பெற்றார்.  

1919 ஆம் ஆண்டு குயின்சுலாந்து உலர்தாவர நிலையத்தில் உதவி அரசு தாவரவியலாளராக நியமிக்கப்பட்டார். 1950 ஆம் ஆண்டு இவர் அரசாங்க தாவரவியலாளராக நியமிக்கப்பட்டார். 1954 ஆம் ஆண்டு பணியிலிருந்து ஓய்வு பெற்றார். ஐந்து ஆண்டுகளுக்குப் பிறகு 1959 ஆம் ஆண்டு சனவரி மாதம் 2 ஆம் தேதியன்று இறந்தார்.  

அதிக மழை வளத்தால் செழித்து இருக்கும் ஆத்திரேலிய மழைக்காடு இனங்களின் வகைப்பாடு மற்றும் அடையாளம் காணலுக்கு இவர் மகத்தான பங்களிப்பை வழங்கினார். மேலும், இவர் தனது ஆத்திரேலிய மழைக்காடு மரங்கள் என்ற புத்தகத்திற்காக சிறப்பாக நினைவுகூரப்படுகிறார். முதன்முதலில் 1929 ஆம் ஆண்டில் வெளியிடப்பட்ட இப்புத்தகம் அதன் பின்னர் ஏராளமான மறுபதிப்புகளுக்கு உட்பட்டுள்ளது. 1990 ஆம் ஆண்டுகளில் கின் கின் நகரத்தில் நிறுவப்பட்ட ஒரு மரவளர்ப்புத் தோட்டம் இவரது நினைவுக்காக அர்ப்பணிக்கப்பட்டுள்ளது.  

## பன்னாட்டு பெயர்சுருக்கத் தரக்குறியீடு

- 96 தாவரங்களில் இவரது பெயர்சுருக்கம் நிறுவப்பட்டுள்ளது.
# லிம் கோக் விங் படைப்பாற்றல் தொழில்நுட்பப் பல்கலைக்கழகம்


<mapframe text="லிம் கோக் விங் படைப்பாற்றல் தொழில்நுட்பப் பல்கலைக்கழகம் அமைவிடம்" zoom=15 latitude=2.9308 longitude=101.6373>{  
"type": "Feature",  
"geometry": { "type": "Point", "coordinates": [101.6373, 2.9308] },  
"properties": {  
"title": "Malaysian University",  
"marker-color": "228b22",  
"marker-size": "medium",  
"marker-symbol": "landmark"  
}  
}</mapframe>  
**லிம் கோக் விங் படைப்பாற்றல் தொழில்நுட்பப் பல்கலைக்கழகம்** (மலாய்: *Universiti Teknologi Kreatif Limkokwing*; ஆங்கிலம்: *Limkokwing University of Creative Technology* அல்லது **Limkokwing**; (**LUCT**) என்பது மலேசியா, சிலாங்கூர், சிப்பாங் மாவட்டம், சைபர்ஜெயா நகரில் உள்ள ஒரு தொழில்நுட்பப் பல்கலைக்கழகம் ஆகும். 1991-ஆம் ஆண்டு நிறுவப்பட்ட இந்தப் பல்கலைக்கழகம், ஆப்பிரிக்கா, ஐரோப்பா மற்றும் ஆசியா கண்டங்களில் வளாகங்களைக் கொண்டுள்ளது. மலேசியாவில் அதன் முதன்மை வளாகத்தைக் கொண்ட இந்தப் பல்கலைக்கழகத்தில் 150-க்கும் மேற்பட்ட நாடுகளைச் சேர்ந்த 30,000-க்கும் மேற்பட்ட மாணவர்கள் படிக்கின்றனர்.  

வடிவமைப்பு, பல்லூடகம், தகவல் தொடர்பு, வணிகம் மற்றும் தொழினுட்பம் உள்ளிட்ட பல்வேறு படிப்புத் துறைகளில் இளங்கலை மற்றும் முதுகலை நிலைகளில் பரந்த அளவிலான கல்வித் திட்டங்களை இந்தப் பல்கலைக்கழகம் வழங்குகிறது.  

கல்வித் திட்டங்களுக்கும் மேலதிகமாக; விளையாட்டு நிகழ்வுகள், நிகழ்த்துக் கலைகள், பண்பாட்டு நடவடிக்கைகள் மற்றும் சமூகச் சேவை உள்ளிட்ட பாடநெறிகளுக்கு அப்பாற்பட்ட பல்வேறு செயல்பாடுகள், மன்றங்கள், மாணவர்கள் பங்கேற்பதற்கான அமைப்பு வசதிகளையும் இந்தப் பல்கலைக்கழகம் வழங்கி வருகிறது.  
- லிம் கோக் விங் **கம்போடியா வளாகம்:** நோம் பென்.
- லிம் கோக் விங் **லெசோதோ வளாகம்:** மசேரு, லெசோத்தோ, லெசோதோவில் முதல் மலேசிய பல்கலைக்கழக வளாகம்.
- லிம் கோக் விங் **மலேசியாவின் முதன்மை வளாகம்:** சைபர்ஜெயா, சிலாங்கூர்.
- லிம் கோக் விங் **ஐக்கிய இராச்சிய வளாகம்:** இலண்டன்.
- லிம் கோக் விங் **சுவாசிலாந்து வளாகம்:** இம்பபான், எசுவாத்தினி.
- லிம் கோக் விங் **சியரா லியோன் வளாகம்:** பிரீடவுன்.
- லிம் கோக் விங் **உகாண்டா வளாகம்:** நமதாபா *(Namataba)*.

## கல்வித் திட்டங்கள்
2022-ஆம் ஆண்டு நிலவரப்படி, லிம் கோக் விங் பல்கலைக்கழகம் இரண்டு சான்றிதழ் படிப்புகளையும்; இருபத்தி இரண்டு இளங்கலை பட்டப் படிப்புகளையும் வழங்குகிறது.  

## தரவரிசை பட்டியல்
| 2012 | 251-300 | கியூஎஸ் உலகத் தரவரிசை |
| --- | --- | --- |
| 2013 | 251-300 | கியூஎஸ் உலகத் தரவரிசை |
| 2014 | 251-300 | கியூஎஸ் உலகத் தரவரிசை |
| 2015 | 251-300 | கியூஎஸ் உலகத் தரவரிசை |
| 2016 | 251-300 | கியூஎஸ் உலகத் தரவரிசை |
| 2017 | 251-300 | கியூஎஸ் உலகத் தரவரிசை |
| 2018 | 218 | கியூஎஸ் உலகத் தரவரிசை |
| 2019 | 351-400 | கியூஎஸ் உலகத் தரவரிசை |
# வார்ப்புரு:Infobox weather event/IMD


| winds = }  
| gusts = }  
| pressure = }  
| category = }  
| auto-category =  

| winds-prefix = }  
| winds-suffix = }  
| gusts-prefix = }  
| gusts-suffix = }  
| pressure-prefix = }  
| pressure-suffix = }  
| basin = }  

}}<noinclude></noinclude>
# வார்ப்புரு:Infobox weather event/JTWC


| winds = }  
| gusts = }  
| pressure = }  
| cat4 =  

| winds-prefix = }  
| winds-suffix = }  
| gusts-prefix = }  
| gusts-suffix = }  
| pressure-prefix = }  
| pressure-suffix = }  
| basin = }  

}}<noinclude></noinclude>
# வார்ப்புரு:Infobox weather event/scale


| winds = }  
| winds-prefix = }  
| winds-suffix = }  
| gusts = }  
| gusts-prefix = }  
| gusts-suffix = }  
| beaufort-scale = }}  
| pressure = }  
| pressure-prefix = }  
| pressure-suffix = }  
| lowest-temperature = }}  
| temperature-prefix = }  
| temperature-suffix = }  

| largest-hail = }}  
| maximum-rain = }}  
| maximum-snow = }}  
}}  
}}<noinclude></noinclude>
# வார்ப்புரு:Infobox weather event/SSHWS


| interval = 1  
| postinterval = }}  

| category = }  
| auto-category =  

| live = }}  
| winds = }  
| winds-prefix = }  
| winds-suffix = }  
| gusts = }  
| gusts-prefix = }  
| gusts-suffix = }  
| pressure = }  
| pressure-prefix = }  
| pressure-suffix = }  
| basin = }  
}}<noinclude></noinclude>
# பைசல் இரகுமான்


**பைசல் இரகுமான்** (*Faisal Rahman*) என்பவர் இந்திய அரசியல்வாதியும் பீகார் சட்டமன்ற உறுப்பினரும் ஆவார். இவர் கிழக்கு சம்பாரண் மாவட்டம் குரூர் கிராமத்தினைச் சேர்ந்தவர். இரகுமான் கிழக்கு சம்பாரண் மாவட்டத்திலுள்ள சர்வஜித் உயர்நிலைப் பள்ளியில் கல்வி பயின்றுள்ளார். இராச்டிரிய ஜனதா தளம் கட்சியினைச் சார்ந்த இவர், 2025ஆம் ஆண்டு பீகார் சட்டமன்றத்திற்கு நடைபெற்ற தேர்தலில் டாக்கா சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.  

## 2015 தேர்தல்
2020ஆம் ஆண்டு நடந்த தேர்தலில் தோல்வியடைந்த இரகுமான் மீண்டும் 2025ஆம் ஆண்டு போட்டியிட்டு வெற்றிபெற்றார்.  

### 2025

## 2015 தேர்தல்
இரகுமான் 2015ஆம் ஆண்டு நடைபெற்ற பீகார் சட்டமன்றத் தேர்தலில் இராச்டிரிய ஜனதா தள வேட்பாளராகப் போட்டியிட்டு பாஜகவின் பவன் குமார் ஜெய்சுவாலை 19,197 வாக்குகள் வித்தியாசத்தில் தோற்கடித்தார்.
# ரேடார் வானியல்

**வானலையுணரி வானியல்** (*Radar astronomy*) என்பது ரேடியோ அலைகள் அல்லது நுண்ணலைகளை இலக்கு பொருட்களிலிருந்து பிரதிபலித்து அவற்றின் பிரதிபலிப்புகளை பகுப்பாய்வு செய்வதன் மூலம் அருகிலுள்ள வானியல் பொருட்களைக் கவனிக்கும் ஒரு நுட்பமாகும். ரேடார் வானியல் என்பது ரேடியோ வானியலில் இருந்து வேறுபடுகிறது, ஏனெனில் பிந்தையது ஒரு செயலற்ற கவனிப்பு (அதாவது, பெறுதல் மட்டும்) மற்றும் முந்தையது செயலில் உள்ளது (கடத்தல் மற்றும் பெறுதல்). பரந்த அளவிலான சூரிய மண்டல ஆய்வுகளுக்குப் பயன்படுத்தப்படும் ரேடார் அமைப்புகள் ஆறு தசாப்தங்களாக நடத்தப்படுகின்றன. ரேடார் பரிமாற்றம் துடிப்பு அல்லது தொடர்ச்சியாக இருக்கலாம். ரேடார் திரும்பும் சமிக்ஞையின் வலிமை தூரத்தின் தலைகீழ் நான்காவது-சக்திக்கு விகிதாசாரமாகும். மேம்படுத்தப்பட்ட வசதிகள், அதிகரித்த டிரான்ஸ்ஸீவர் சக்தி மற்றும் மேம்படுத்தப்பட்ட கருவி கண்காணிப்பு வாய்ப்புகளை அதிகரித்துள்ளன.  

ரேடார் நுட்பங்கள், புதனைக் கவனிப்பதன் மூலம் பொது சார்பியலை சோதித்தல் மற்றும் வானியல் அலகுக்கு ஒரு சுத்திகரிக்கப்பட்ட மதிப்பை வழங்குதல் போன்ற பிற வழிகளில் கிடைக்காத தகவல்களை வழங்குகின்றன. ரேடார் படங்கள் திடப்பொருட்களின் வடிவங்கள் மற்றும் மேற்பரப்பு பண்புகள் பற்றிய தகவல்களை வழங்குகின்றன, இவற்றை மற்ற தரை அடிப்படையிலான நுட்பங்களால் பெற முடியாது.  

## நன்மைகள்

- சமிக்ஞையின் பண்புகளின் கட்டுப்பாடு [அதாவது, அலைவடிவத்தின் நேரம்/அதிர்வெண் பண்பேற்றம் மற்றும் துருவமுனைப்பு]
- பொருள்களை இடஞ்சார்ந்த முறையில் தீர்க்கவும்.
- தாமதம்-டாப்ளர் அளவீட்டு துல்லியம்.
- ஒளியியல் ரீதியாக ஒளிபுகா ஊடுருவல்.
- உலோகம் அல்லது பனியின் அதிக செறிவுகளுக்கு உணர்திறன்.

## தொலைநோக்கிகள் மற்றும் வசதிகள்

- கோல்ட்ஸ்டோன் சூரிய குடும்ப ரேடார் மட்டுமே தற்போது வழக்கமான செயல்பாட்டில் உள்ள ஒரே கிரக ரேடார் ஆகும்.
- அரேசிபோ ஆய்வகத்தில் உள்ள கிரக ரேடார், 2020 இல் சரிந்தது.
- புளூட்டன் வளாகத்தில் உள்ள சோவியத் கிரக ரேடார், பின்னர் அகற்றப்பட்டது.
- ஹேஸ்டாக் ஆய்வகத்தின் மில்ஸ்டோன் ஹில் மற்றும் ஹேஸ்டாக் ரேடியோ தொலைநோக்கிகள் 1958 முதல் குறைந்தது 1970 வரை ரேடார் கண்காணிப்புகளை மேற்கொண்டன.
- யெவ்படோரியா ஆர்டி-70 ரேடியோ தொலைநோக்கி ஒரு சக்திவாய்ந்த டிரான்ஸ்மிட்டருடன் பொருத்தப்பட்டுள்ளது, மேலும் இது இரு-நிலை ரேடார் கண்காணிப்புகளில் பயன்படுத்தப்படுகிறது.
- சாத்தியமான கூடுதல் ரேடார்களுக்கான திட்டங்கள் மற்றும் முன்மாதிரிகள் உள்ளன:
- கிரீன் பேங்க் ஆய்வகம் அதன் 100 மீட்டர் ரேடியோ தொலைநோக்கிக்கு ஒரு கு-பேண்ட் ரேடாரை ஆராய்ந்து வருகிறது.அதன் குறைந்த சக்தி முன்மாதிரி சந்திரனைப் படம்பிடித்துள்ளது.
- சீனா ஒரு கிரக ரேடாரை உருவாக்கி வருகிறது. அவர்களின் ஆரம்ப கட்டம் சந்திரனைப் படம்பிடித்துள்ளது.
# இறவைப் பாண்டி



**இறவைப் பாண்டி** *(IRAVAI PANDI)* என்று அழைக்கப்படும் இந்த நெல் வகை, இந்திய மாநிலமான தமிழ்நாட்டின் பாரம்பரிய நெல் வகையாகும். இது தென்னிந்திய உணவுகளான சோறு, இட்லி, மற்றும் தோசை, போன்றவைகளை தயாரிக்க ஏற்றதாக கூறப்படுகிறது.  

## காலம்
குறைந்த நடுத்தர கால அளவில் (120 நாட்களில்) முதிர்வடைவதாக கூறப்படும் இந்த நெல் வகை, செப்டம்பர் 16 முதல் சனவரி 13 வரையிலான தமிழ்நாட்டின் சம்பா பருவம் உகந்தது.  

## சாகுபடி
காஞ்சிபுரம் பகுதியை பூர்வீகமாகக் கொண்ட இறவைப் பாண்டி நெல் வகை, சராசரி உயரம் 145 செ.மீ மற்றும் அதிகபட்ச உயரம் 167 செ.மீ வளர்ந்து சாயும்தன்மை கொண்டது. ஒரு கதிர் தலைக்கு சுமார் 148 தானியங்கள் வைக்கக்கூடிய இந்த நெல் வகையின் தானியம், வெளிர் மஞ்சள் நிறத்திலும், நடுத்தர அளவிலான அரிசியும், இதன் 1000 தானியங்களின் எடை 22.0 கிராமும் உள்ளதாக கருதப்படுகிறது. ஒரு ஏக்கருக்கு சராசரியாக 1,350 கிலோ கூலமும், 1,800 கிலோ கூள உற்பத்தித் திறன் கொண்டதாக பதிவு செய்யப்பட்டுள்ளது.
# சுனில் குமார் பிந்து



**சுனில் குமார் பிந்து** (*Sunil Kumar Pintu*) என்பவர் ஓர் இந்திய அரசியல்வாதியும் பீகார் மாநிலச் சட்டப்பேரவை உறுப்பினரும் ஆவார். இவர் 2019ஆம் ஆண்டு நடைபெற்ற இந்தியப் பொதுத் தேர்தலில் பீகாரின் சீதாமஃ‌டீ மக்களவைத் தொகுதியிலிருந்து இந்திய நாடாளுமன்றத்தின் கீழ் சபையான மக்களவைக்கு ஐக்கிய ஜனதா தளம் சார்பில் போட்டியிட்டு உறுப்பினராகத் தேர்ந்தெடுக்கப்பட்டார். ஸ்ரீ பகவதி சீதா தீர்த்த சேத்ரா சமிதி அமைப்பின் தலைவராகவும் பிந்து உள்ளார். 2019க்கு முன்பு, இவர் பாரதிய ஜனதா கட்சியின் உறுப்பினராக இருந்தார். இவர் 2003 முதல் நான்கு முறை சீதாமர்ஹி சட்டமன்றத் தொகுதியிலிருந்து பீகார் சட்டமன்ற உறுப்பினராக இருந்தார்.  

### 2025
# அரைசு அவேக்கு பூங்கா



**அரைசு அவேக்கு பூங்கா** (*Arise Awake Park*) இந்தியாவின் கர்நாடக மாநிலத்தில் உள்ள மங்களூர் நகரத்தில் அமைந்துள்ளது. ஒளி உமிழும் டையோடு விளக்குடன் செயற்கை நீரூற்று, தோட்டம், புல்வெளி ஆகியவை இப்பூங்காவில் உள்ளன. வட்டமான கூழாங்கற்களைப் பயன்படுத்தி உருவாக்கப்பட்ட 220 அடி நீள குத்தூசி மருத்துவத்தின் அடிப்படையிலான ஊசிவழி அழுத்தல் பாதையும் இங்கு உள்ளது. மங்களூரில் 20 வார தூய்மைப் பணி நிறைவடைந்ததைக் குறிக்கும் வகையில் இராமகிருட்டிணா இயக்கத்தால் பூங்கா புதுப்பிக்கப்பட்டது. மங்களூரின் கரங்கல்பாடி பகுதியில் அமைந்துள்ளது.  

## படக்காட்சியகம்
# அவினாசு தேசுபாண்டே


**அவினாசு தேசுபாண்டே** (*Avinash Deshpande*) ஓர் இந்திய வானியற்பியலாளர் ஆவார். 1958 ஆம் ஆண்டு சனவரி மாதம் 23 ஆம் நாள் இவர் பிறந்தார். இராமன் ஆராய்ச்சி நிறுவனத்தில் இயற்பியல் பேராசிரியராக உள்ளார். வானியற்பியல் குறித்த ஆராய்ச்சிக்காக அறியப்பட்ட தேசுபாண்டே பல்சார் காந்த மண்டல உமிழ்வுப் பகுதிகள் பற்றிய ஆய்வுகளுக்கும் வண்மீன்களுக்கு இடையேயான இடத்தில் இயற்பியல் ரீதியாக மிக அடர்த்தியான நடுநிலை ஐதரசன் முறைகேடுகளை தெளிவுபடுத்துவதற்கும் பங்களித்ததாக அறியப்படுகிறது.  

## இளமை வாழ்க்கை
1958 ஆம் ஆண்டு சனவரி 23 அன்று பிறந்த தேசுபாண்டே 1980 ஆம் ஆண்டு கான்பூரில் உள்ள [[இந்திய தொழில்நுட்பக் கழகம் கான்பூர் இந்திய தொழில் நுட்பக் கழகத்தில்]] மின் பொறியியலில் பட்டம் பெற்றார். இராமன் ஆராய்ச்சி நிறுவனத்தில் சேர்ந்து தனது வாழ்க்கையைத் தொடங்கினார். இராமன் ஆராய்ச்சி நிறுவனத்தில் தனது முனைவர் பட்ட ஆராய்ச்சியை மேற்கொண்டார். இந்த ஆராய்ச்சி 1988 ஆம் ஆண்டு மும்பையில் உள்ள இந்திய தொழில் நுட்பக் கழகத்தில் முனைவர் பட்டத்தைப் பெற்றுத் தந்தது. பின்னர் 1990-92 ஆம் ஆண்டு காலத்தில் தாஸ்மானியா பல்கலைக்கழகத்தில் தனது முதுநிலை பட்டப் படிப்பை முடித்தார். இந்தியா திரும்பியதும் இராமன் ஆராய்ச்சி நிறுவனத்தில் தனது சேவையை மீண்டும் தொடங்கியதோடு மட்டுமல்லாமல் அங்கு பேராசிரியராகரவும் பணி புரிந்தார். அந்நிறுவனத்தின் மின்னணு ஆய்வகத்தில் தனது ஆராய்ச்சியை தொடர்ந்தார். இராமன் ஆராய்ச்சி நிறுவனத்தில் மேற்கொள்ளப்பட்ட பல திட்டங்களில் ஈடுபட்டுள்ளார். மேலும் குறைந்த ரேடியோ அதிர்வெண்களில் பல்சர்களின் உயர் நேர தெளிவுத்திறன் ஆய்வுகளுக்கான ரிசீவரை உருவாக்கிய பெருமைக்குறியவராக சிறப்பு பெற்றார். இவரது ஆய்வுகள் பல கடடுரைகள் மூலம் ஆவணப்படுத்தப்பட்டுள்ளன. மேலும் கூகுள் இசுகாலர் தனது அறிவியல் கட்டுரைகளின் இணையவழி கட்டுரை களஞ்சியத்தில் 223 கட்டுரைகளைப் பட்டியலிடப்பட்டுள்ளது.  

## விருதுகள்
இந்திய அரசின் அறிவியல் ஆராய்ச்சிக்கான பெரிய நிறுவனமான அறிவியல் மற்றும் தொழிலக ஆய்வு மன்றம் 2002 ஆம் ஆண்டில் இயற்பியல் அறிவியலுக்கான இவரது பங்களிப்புகளுக்காக மிக உயர்ந்த இந்திய அறிவியல் விருதுகளில் ஒன்றான அறிவியல் மற்றும் தொழில்நுட்பத்திற்கான சாந்தி ஸ்வரூப் பட்நாகர் விரு இவருக்கு வழங்கியது.  

இத்துறையில் சேர அதிக மாணவர்களை ஊக்குவிப்பதறைகாக அவினாசு பல்வேறு நிறுவனங்களில் சிறப்பு சொற்பொழிவுகைளை வழங்குவதைத் தொடர்கிறார்.
# ஆஃப்மேன் மறுசீரமைப்பு



**ஆஃப்மேன் மறுசீரமைப்பு** (*Hofmann rearrangement*) என்பது ஒரு முதன்மை அமைடை ஒரு கார்பன் அணுவைக் குறைவாகக் கொண்ட ஒரு முதன்மை அமீனாக மாற்றம் செய்யும் கரிம வினையாகும். இந்த வினையில் நைட்ரசனின் ஆக்சிசனேற்றம் நிகழ்கிறது. அதைத் தொடர்ந்து கார்போனைல் மற்றும் நைட்ரசன் மறுசீரமைப்பு செய்யப்பட்டு ஒரு ஐசோசயனேட்டு இடைநிலையை அளிக்கிறது. ஆல்கைல் மற்றும் அரைல் அமீன்கள் உட்பட பல்வேறு வகையான கரிமப் பொருட்களை இவ்வினையின் மூலம் உருவாகலாம்.  

ஆஃப்மேன் மறுசீரமைப்பு வினையானது அதன் கண்டுபிடிப்பாளரான ஆகசுட்டு வில்லெம் வான் ஆஃப்மேனின் நினைவானப் பெயரிடப்பட்டது. இவர் பெயரிடப்பட்ட மற்றொரு பெயர் வினை ஆஃப்மேன் நீக்கல் வினையும் கரிம வேதியியலில் உள்ளது என்பதையும் கவனத்திற் கொள்ள வேண்டும்.  

## வினை வழிமுறை
சோடியம் ஐதராக்சைடுடன் புரோமினின் வினையானது சோடியம் ஐப்போபுரோமைட்டை உருவாக்குகிறது. இது முதன்மை அமைடை ஓர் இடைநிலை ஐசோசயனேட்டாக மாற்றுகிறது. இவ்வினை ஓர் இடைநிலை நைட்ரீனை உருவாக்குவது சாத்தியமில்லை, ஏனெனில், இது ஒரு துணைப் பொருளாக ஒரு ஐதரோ ஆக்சமிக் அமிலம் உருவாவதையும் குறிக்கிறது. இப்படிநிலை ஒருபோதும் கவனிக்கப்படுவதில்லை. இடைநிலை ஐசோசயனேட்டு ஒரு முதன்மை அமீனாக நீராற்பகுப்பு செய்யப்பட்டு கார்பன் டை ஆக்சைடை வெளியிடுகிறது ஈய டெட்ரா அசிடேட்டு, என்-புரோமோ சக்சினிமைடு, மற்றும் (பிசு(டிரைபுளோரோ அசிட்டாக்சி)அயோடோ)பென்சீன் ஆகிய அனைத்தும் ஆஃப்மேன் மறுசீரமைப்புகளுக்குப் பயன்படுத்தப்பட்டுள்ளன.  

இடைநிலை ஐசோசயனேட்டை பல்வேறு அணுக்கருநாட்ட வேதிப்பொருள்களுடன் இணைத்து, கார்பாக்சிலேற்றத்திற்கு உட்படுத்தப்படுவதற்குப் பதிலாக நிலையான கார்பமேட்டுகள் அல்லது பிற தயாரிப்புகளை உருவாக்க முடியும். பின்வரும் எடுத்துக்காட்டில், இடைநிலை ஐசோசயனேட்டு மெத்தனால் மூலம் பிடிக்கப்படுகிறது.  

இதேபோன்ற முறையில், இடைநிலை ஐசோசயனேட்டை டெர்ட்-பியூட்டைல் ​​ஆல்ககாலால் பிடிக்க முடியும், இதனால் டெர்ட்-பியூட்டாக்சிகார்போனைல்-பாதுகாக்கப்பட்ட அமீன் உருவாகிறது.  

ஆஃப்மேன் மறுசீரமைப்பு α,β-நிறைவுறாத அல்லது α-ஐதராக்சி அமைடுகள் அல்லது α,β-அசிட்டிலீனிக் அமைடுகள் ஆகியவற்றிலிருந்து நைட்ரைல்களை அதிக அளவில் (≈70%) பெறவும் பயன்படுத்தப்படலாம்.  

சிகெசுட்டகோவ் மறுசீரமைப்பில், அடி மூலக்கூறு யூரியாவாகவும், விளைபொருள் டையசில் ஐதராக்சைடாகவும் உள்ளது.  

## பயன்பாடுகள்
- தாலிமைடில் இருந்து ஆந்த்ரானிலிக் அமிலத்தைத் தயாரித்தல்

- நிகோட்டினமைடை 3-அமினோபிரிடினாக மாற்றுதல்

- காபபென்டினின் தயாரிப்பில், 1,1-வளையயெக்சேன் டை அசிட்டிக் நீரிலியுடன் அம்மோனியாவைச் சேர்த்து மோனோ அமைடேற்றத்தில் தொடங்கி தொடர்ந்து ஆஃப்மேன் மறுசீரமைப்பு வினையினால் 1,1-வளையயெக்சேன் டை அசிட்டிக் அமில மோனோ அமைடாக மாற்றுதல்
# லைகோடான் கேவர்னிகோலசு



**குவா வாங் பர்மா ஓநாய் பாம்பு** இது முதன்முதலில் 2014இல் விவரிக்கப்பட்டது.  

## தொகுதிப்பிறப்பு
*லை. கேவர்னிகோலசு* என்பது ஓநாய் பாம்புகள் என்று பொதுவாக அழைக்கப்படும் பாம்புகளின் பேரினமான *லைகோடான்* பேரினத்தைச் சேர்ந்த ஒரு சிற்றினம் ஆகும். இந்த பேரினம், பாம்பு குடும்பமான கொலுப்ரிடேவைச் சேர்ந்தது. இது மிகப்பெரிய பாம்பு குடும்பமாகும். அண்டார்டிகாவைத் தவிர அனைத்துக் கண்டத்திலும் இதன் சிற்றினங்கள் காணப்படுகின்றன.  

## விளக்கம்
*லை. கேவர்னிகோலசு* தட்டையான தலையைக் கொண்டுள்ளது. இது தன் கழுத்திலிருந்து வேறுபட்டது. நீளமான மூக்குடன் கூடியது. மூக்கு துவாரங்கள் மூக்கில் நடுவில் உள்ளன. இவை அளவில் பெரியவை. கண்களும் பெரியவை. செங்குத்து, நீள்வட்டக் கண்கள் கொண்டவை. உடல் ஓரளவு பக்கவாட்டில் சுருக்கப்பட்டுள்ளது. அறியப்பட்ட பாம்பு ஒன்றின் மொத்த நீளம் 50,8 சென்டிமீட்டர். உடல் வெளிர் பழுப்பு நிறத்தில், இலகுவான பங்கின் பட்டைகளுடன் உள்ளது. 36 பட்டைகள் பின்புறத்திலும், 29 பட்டைகள் வால் பகுதியிலும் உள்ளன. பாம்பின் வயிறு பழுப்பு நிறத்தில் இருக்கும். இளம் பருவத்தினர் அடர் பழுப்பு நிறத்தில் வெள்ளை அடையாளங்களைக் கொண்டுள்ளனர். லை. கேவர்னிகோலசு, *லைகோடான் ருக்சுட்ராட்டி* மற்றும் *லைகோடான் பாசியடசு* போன்ற நெருங்கிய தொடர்புடைய பாம்புகளிலிருந்து ஒரு நீளமான முகட்டலகு செதில், ஆண் பாம்பில் 245 வயிற்றுப்புறச் செதில்கள் அல்லது பெண் பாம்பில் 232 வயிற்றுப்புறச் செதில்களால் வேறுபடுத்தலாம். இந்த இனத்தின் இளம் பருவத்தினர் வெள்ளை பட்டைகளைக் கொண்டுள்ளனர்.  

==வாழ்விடம் மற்றும் சூழலியல்  
*லை. கேவர்னிகோலசு* என்ற கருப்பொருளுக்கு ஏற்ப சுண்ணாம்புக்கல் குகைக்குள் ஒரு பாம்பு காணப்பட்டது. இது முட்டையிட்டு இனப்பெருக்கம் செய்யக்கூடியது. இது *சைர்டோடாக்டிலசு* பேரினத்தைச் சேர்ந்த தரைப்பல்லிகளைக் உண்ணும் என்று கருதப்படுகிறது.  

## பரவல்
இந்த சிற்றினத்தின் அறியப்பட்ட மாதிரியும் மற்றொரு மாதிரியும் மலேசியாவின் பெர்லிசு மாநில பூங்காவில் உள்ள ஒரு குகையில் சேகரிக்கப்பட்டன.
# துமெரில் உடும்பு


## சொற்பிறப்பியல்
பிரெஞ்சு விலங்கியல் நிபுணர் ஆண்ட்ரே மேரி கான்சுடன்ட் *துமெரிலி* நினைவாக துமெரிலி என்ற சிற்றினப் பெயர் சூட்டப்பட்டுள்ளது.  

தாய்லாந்தில், *வ. துமெரிலி* என்பது குழந்தைகளின் நாட்டுப்புற பாடல்களில் தோன்றிய ஒரு விலங்கு. இது பொதுவான பெயரான டுடு (тутту) என்று அழைக்கப்படுகிறது.  

## வகைப்பாட்டியல்
*வரானசு துமெரிலி* என்பது *எம்பகுசியா* துணைப்பேரினத்திற்குள் உள்ள உடும்புச் சிற்றினமாகும்.  

## துணையினங்கள் "*வரானசு துமெரிலி கெட்டோரோபோலிசு*"
இரண்டு துணையினங்கள் இச்சிற்றினத்தின் கீழ் விவரிக்கப்பட்டுள்ளன.  

- *வரானசு துமெரிலி துமெரிலி*
- *வரானசு துமெரிலி கெட்டோரோபோலிசு* பவுலெஞ்சர், 1892

## பரவல்
துமெரில் உடும்பு தெற்கு மியான்மர், கிரா இசுத்மசின் வடக்கே தாய்லாந்தின் காஞ்சனபுரி மாகாணம் வரையும், அதே போல் தீபகற்ப மலேசியா, சிங்கப்பூர், போர்னியோ, சுமத்ரா, ரியா, பங்க-பெலிடுங் மற்றும் இந்தோனேசியாவின் பிற சிறிய தீவுகள் முழுவதும் காணப்படுகிறது.  

## வாழ்விடம்
*வ. துமெரிலி*யின் விருப்பமான இயற்கையான வாழ்விடம் அதிக ஈரப்பதம் கொண்ட அடர்ந்த பசுமையான காடுகளும் சதுப்பு நில சதுப்பு நிலங்களும்.  

பெரிய பிடறிச் செதில்கள் காரணமாக இது சில நேரங்களில் கருப்பு கழுத்து உடும்புடன் இனங்காண்பதில் குழப்பத்தினை ஏற்படுத்தும். துமெரிலி உடும்பு சில நேரங்களில் பழுப்பு கழுத்து உடும்பு என அழைக்கப்படுகின்றன. இருப்பினும், நத்தைகள், பிற மெல்லுடலிகள், பூச்சிகள், மீன், தவளைகள், ஆமை முட்டைகள், பறவைகள் மற்றும் சிறிய கொறித்துண்ணிகளை சாப்பிடுவது கண்டறியப்பட்டுள்ளது. மற்ற உடும்புகளுடன் ஒப்பிடும்போது இந்த சிற்றினத்தைப் பற்றிய தகவல்கள் அதிகம் அறியப்படவில்லை.  

## நடத்தை
*வ. துமெரிலி* என்பது மரங்களில் வாழக்கூடிய பகலாடி உயிரி ஆகும்.  

## இனப்பெருக்கம்
*வ. துமெரிலி* முட்டையிட்டு இனப்பெருக்கம் செய்யக்கூடியது. ஒரு முறை நான்கு முதல் 23 முட்டைகள் வரையிடும். ஆண்டிற்கு மூன்று முறைகள் முட்டையிடும். பொறித்த குஞ்சுகளின் மூக்கு எச்சவாய் நீளம் 8 செ.மீ. ஆகும். வாலின் நீளம் உடலின் நீளத்தினை விட அதிகம்.  

## பாதுகாப்பு
இந்த சிற்றினம் வெற்றிகரமாக கொல்லைப்படுத்தப்பட்டு, அதாவது உயிரியல் பூங்காக்கள் மற்றும் தனியார் சேகரிப்புகளில் வளர்க்கப்பட்டுள்ளன. செல்லப்பிராணி வர்த்தகத்தில் இதன் தேவை காரணமாகவும், இந்தோனேசியா தேசிய அளவில் பாதுகாக்கப்பட்ட இனமாக இல்லாததாலும், இந்தோனேசியா 2010 மற்றும் 2018 க்கு இடையில் ஆண்டுக்கு 1,060 துமெரிலி உடும்புகளை ஏற்றுமதி செய்துள்ளது. 1997 முதல் ஐரோப்பிய ஒன்றியம் காட்டில் பிடிபட்ட துமெரிலி உடும்புகளை இறக்குமதி செய்ய தடை விதித்துள்ளது. 1976ஆம் ஆண்டு முதல் செல்லப்பிராணி வர்த்தகத்திற்காக இந்த இனங்கள் தொடர்ந்து சேகரிக்கப்பட்டு வருகின்றன.
# பிரியா பெரேரா (கலைஞர்)


**பிரியா பெரேரா** (*Priya Pereira*) (பிறப்பு 1967) ஓர் இந்தியக் கலைஞரும் மும்பையிலுள்ள *பிக்ஸி புக்ஸ்* என்ற நூல் வெளியீட்டு நிறுவனத்தின் இணை நிறுவனரும் ஆவார். இவர் “இந்தியாவின் ஒரே புத்தகக் கலைஞர்” என்றும் விவரிக்கப்படுகிறார்.  

## கல்வி
பிரியா பெரேரா, வடோதராவிலுள்ள மகாராஜா சாயாஜிராவ் பல்கலைக்கழகத்தில் படித்தார்.  

## தொழில்
1993 ஆம் ஆண்டில் புத்தகங்களை வெளியிட டோனி பெரேரா என்பவருடன் இணைந்து பிக்ஸி பிக்ஸ் என்ற புத்தக வெளியீட்டு நிறுவனத்தை நிறுவினார். விக்டோரியா மற்றும் ஆல்பர்ட் அருங்காட்சியகத்திலும், கலைகளுக்கான பெண்களின் தேசிய அருங்காட்சியகத்திலும் உள்ளன.  

2016 ஆம் ஆண்டில் கலைகளுக்கான பெண்களின் தேசிய அருங்காட்சியகம் *பிரியா பெரேரா சமகால புத்தகங்கள் இந்தியா* என்ற தலைப்பில் இவரது படைப்புகளின் கண்காட்சியை தங்கள் நூலகத்தில் நடத்தியது. 2018 ஆம் ஆண்டில் பெரேரா "புத்தகத்தின் மூலம் செல்ல வேண்டாம்" என்ற தலைப்பில் ஒரு டெட் பேச்சை வழங்கினார். இவர் நியூயார்க்கில் உள்ள புத்தக கலைக்கான சர்வதேச மையத்தின் உறுப்பினர் குழுவிலும் உள்ளார்.
# புனசா


**புனசா** *(Punasa)* என்பது இந்தியாவின் மத்தியப் பிரதேசத்தின் காண்டுவா மாவட்டத்தில் உள்ள ஒரு நகரமும் நகராட்சியுமாகும். இது புனசா வட்டத்தின் தலைமையகமாகமாகவும் இருக்கிறது.  

## புவியியல்
புனசா 22.23°வ 76.38°கி இல் அமைந்துள்ளது. ref>http://www.fallingrain.com/world/IN/35/Punasa.html</re. மேலும், சராசரியாக 244 மீ(801) அடி உயரத்தைக் கொண்டுள்ளது. இது ஒரு பழங்கால நகரமாகும். 1000 ஆண்டுகளுக்கு மேல் பழமையானது. இந்தியாவின் பல நகரங்களைப் போலவே இங்கும் ஏராளமான வழிபாட்டுத் தலங்கள் உள்ளன. இது நருமதை ஆற்றின் பள்ளத்தாக்கில் அமைந்துள்ளதோடு மட்டுமல்லாமல், காடுகளால் சூழப்பட்ட ஒரு பகுதியாகவும் உள்ளது. இது மாநிலத்தின் வணிகத் தலைநகரான இந்தோரிலிருந்து 120 கி.மீ (75 மைல்) தொலைவில் உள்ளது.  

## மக்கள் தொகை
2011 ஆம் ஆண்டு இந்திய மக்கள் தொகை கணக்கெடுப்பின் மொத்த மக்கள் தொகை 7225 ஆகும்.  

## இந்திரா சாகர் அணை
இந்திர சாகர் அணை இந்தியாவில் மத்திய பிரதேசம் கந்த்வா மாவட்டத்தில் உள்ள நர்மதை ஆற்றின் குறுக்கே அமைக்கப்பட்டது. இந்த அணை மத்திய பிரதேச மாநிலத்தின் பல்நோக்கு வளர்ச்சித்திட்டத்தின் கீழ் கட்டப்பட்டது. 92 மீ உயரம் மற்றும் 653 மீ நீளம் கொண்ட இந்த அணை, உறுதியான கான்க்ரீட் கட்டுமானமாகும். ஆண்டு உற்பத்தியாக 2700 மில்லியன் யூனிட் மின்சாரம் தயாரிக்கப்படுகிறது. 12.200.000.000 கன.மீ நீர்த்தேக்கச் சக்தி கொண்டது. மறைந்த முன்னாள் பாரத பிரதமர் திருமதி. இந்திரா காந்தியால் 1984 ஆம் ஆண்டு அக்டோபர் 23 ஆம் நாள் இந்த திட்டத்திற்கான அடிக்கல் நாட்டப்பட்டது. பிரதான அணையின் கட்டுமானம் 1992 இல் தொடங்கியது. ஓம்காரேசுவர், மகேசுவர் மற்றும் சர்தார் சரோவர் என்பதும் இந்திர சாகர் திட்டத்தின் கீழ்நிலைத் திட்டமாகும். இவ்விடத்தில் அணை கட்டப்பட்டதன் விளைவாக, இங்கு வசித்த 100 கிராமங்களைச் சேர்ந்த 20,000 பேர் வெளியேற்றப்பட்டனர்.  

## போக்குவரத்து
புனாசா மாவட்டத் தலைமையகமான காண்டுவாவிலிருந்து 55 கி.மீ. தொலைவிலும் பிரிவு தலைமையகமான இந்தோரிலிருந்து 115 கி.மீ தொலைவிலும் உள்ளது. புனசா தனியார் பேருந்து சேவைகள் மூலம் அருகிலுள்ள அனைத்து முக்கிய நகரங்களுடன் இணைக்கப்பட்டுள்ளது.
# கலைகளுக்கான பெண்களின் தேசிய அருங்காட்சியகம்


கலைகளுக்கான பெண்களின் தேசிய அருங்காட்சியகம் (National Museum of Women in the Arts) என்பது ஐக்கிய அமெரிக்காவின் தலைநகரமான வாசிங்டன், டி. சி.<nowiki/>யில் அமைந்துள்ள ஓர் தேசிய அருங்காட்சியகம் ஆகும். கலைகள் மூலம் பெண்களை வெற்றிபெற அர்ப்பணிக்கப்பட்ட உலகின் முதல் அருங்காட்சியகமாகும். 1981 ஆம் ஆண்டில் வாலஸ் மற்றும் வில்ஹெல்மினா ஹால்டே ஆகியோரால் தொடங்கப்பட்டது. 1987 ஆம் ஆண்டில் திறக்கப்பட்டதிலிருந்து, இந்த அருங்காட்சியகம் 16 ஆம் நூற்றாண்டு முதல் இன்று வரை 1,000 க்கும் மேற்பட்ட கலைஞர்களின் 6,000 க்கும் மேற்பட்ட படைப்புகளின் தொகுப்பைப் பெற்றுள்ளது. இந்த தொகுப்பில் மேரி கசாட், அல்மா வூட்ஸி தாமஸ், எலிசபெத் லூயிஸ் விஜி-லெப்ரன் மற்றும் ஆமி ஷெரால்ட் ஆகியோரின் படைப்புகளும் அடங்கும். மெக்சிகோ நாட்டு பெண் ஓவியர் பிரிடா காலோ வரைந்த போல்ஷெவிக் புரட்சியாளரும் மார்க்சிசக் கொள்கையாளருமான லியோன் திரொட்ஸ்கியின் ஓவியத்தை இங்கு காணலாம்.  

இந்த அருங்காட்சியகம் பழைய மேசனிக் கோயிலை ஆக்கிரமித்துள்ளது. இது அமெரிக்காவின் வரலாற்று இடங்களின் தேசியப் பதிவேட்டில் பட்டியலிடப்பட்டுள்ளது. புனரமைப்புப் பணிக்காக 2021 ஆம் ஆண்டில் இந்த அருங்காட்சியகம் தற்காலிகமாக மூடப்பட்டது. இப்பணிக்காக 66 மில்லியன் டாலர் செலவிடப்பட்டு அக்டோபர் 21,2023 அன்று மீண்டும் திறக்கப்பட்டது.  

## சேகரிப்புகள்

exhibited at the NMWA: *Portrait of Costanza Alidosi* and *Marriage Portrait of a Bolognese Noblewoman*.]]  
The collection currently contains more than 4,500 works in a variety of styles and media, spanning from the 16th century to present day. Among the earliest works is Lavinia Fontana’s *Portrait of a Noblewoman*, ca. 1580. There are also a number of special collections, including 18th-century botanical prints, works by British and Irish women silversmiths from the 17th–19th centuries, and more than 1,000 unique and limited edition artists’ books.
# பூசணி வெதுப்பி



**பூசணி வெதுப்பி** (*Pumpkin bread*) அல்லது பூசணி ரொட்டி என்பது பூசணிக்காயினைப் பயன்படுத்தித் தயாரிக்கப்படும் ஒரு ரொட்டி வகையாகும். இந்த ரொட்டி தயார் செய்ய பூசணிக்காயினை அவித்து மென்மையாக்குகின்றனர். மாற்றாக ரொட்டியுடன் அவிக்காமலும் பூசணிக்காயைப் பயன்படுத்தலாம். இது விரைவாக சமைக்கக்கூடிய எளிய உணவாக அமைகிறது. இந்த ரொட்டித் தயாரிப்பில் பூசணியுடன் கொட்டைகள் (அக்ரூட் பருப்புகள் போன்றவை), திராட்சை, சாக்கலேட் சில்லுகளும் சேர்க்கப்படுகிறது.  

பூசணி ரொட்டி பொதுவாக செவ்வக ரொட்டி கடாயில் சுடப்படுகிறது. மேலும் பெரும்பாலும் இலையுதிர்காலத்தின் பிற்பகுதியில் புதிய பூசணிக்காய்கள் கிடைக்கும்போது தயாரிக்கப்படுகிறது. ஒரு கேக் கோப்பை அடுப்பினைப் பயன்படுத்தி இதை மபின்களாகவும் உருவாக்கலாம். இது பதனிடப்பட்ட பூசணிக்காயினைப் பயன்படுத்தியும் தயாரிக்கப்படலாம். இதன் விளைவாக வலுவான பூசணி சுவை ஏற்படுகிறது.
# வாழைப்பழ வெதுப்பி



**வாழைப்பழ வெதுப்பி** (*Banana bread*) எனும் வாழைப்பழ ரொட்டி பிசைந்த வாழைப்பழங்களிலிருந்து தயாரிக்கப்படும் ஒரு வகை இனிப்பு ரொட்டி அல்லது கேக் ஆகும். இது பெரும்பாலும் ஈரமான மற்றும் இனிப்பான விரைவான ரொட்டி. ஆனால் சில சமையல் வகைகளில் ஈஸ்ட் சேர்த்து நொதிக்கப்படுகின்றன. இதன் இனிப்பு சுவை மற்றும் சற்று நொறுங்கும் தன்மை காரணமாக இது ரொட்டியை விட தேநீர் கேக் அல்லது மபினுடன் ஒத்ததாக இருக்கும்.  

## வரலாறு
வாழைப்பழங்கள் 1870களில் அமெரிக்காவில் அறிமுகப்படுத்தப்பட்டன. ஆனால் இவை இனிப்புகளில் பொருட்களாக தோன்ற சிறிது நேரம் பிடித்தது. 1930களில் மளிகைக் கடைகளில் சமையல் சோடா கிடைத்தபோது வாழைப்பழ ரொட்டி சமையல் வட அமெரிக்கா முழுவதும் சமையல் புத்தகங்கள் மூலம் பரவலானது. சில உணவு வரலாற்றாசிரியர்கள் வாழைப்பழ ரொட்டி பெரும் மந்தநிலையின் துணை தயாரிப்பு என்று நம்புகிறார்கள். ஏனெனில் வளமான இல்லத்தரசிகள் அதிக பழுத்த வாழைப்பழங்களை தூக்கி எறிய விரும்பவில்லை. மாவு மற்றும் பேக்கிங் சோடா தயாரிப்புகளை ஊக்குவிப்பதற்காக பெருநிறுவன சமையலறைகளில் வாழைப்பழ ரொட்டி உருவாக்கப்பட்டது என்று மற்றவர்கள் நம்புகிறார்கள்.  

கோவிட்-19 பெருந்தொற்று முழுஅடைப்பின் போது 2020ஆம் ஆண்டில் வாழைப்பழ ரொட்டி பிரபலமடைந்தது.  

பிலிப்பீன்சில் வாழைப்பழ ரொட்டி பொதுவாக "வாழைப்பழ கேக்" என்று அழைக்கப்படுகிறது. பிலிப்பீன்சில் அமெரிக்க காலனித்துவ காலத்தில் பிலிப்பீன்சு ஒரு சிறந்த வாழைப்பழ ஏற்றுமதி நாடாக மாறியதால் இது அறிமுகப்படுத்தப்பட்டது.  

பிப்ரவரி 23 அமெரிக்காவில் தேசிய வாழைப்பழ ரொட்டி தினமாக அனுசரிக்கப்படுகிறது.  

## மாறுபாடுகள்

- வாழைப்பழம் கொண்டைக்கடலை ரொட்டி
- வாழைப்பழ பருப்பு ரொட்டி (பெரும்பாலும் அக்ரூட் பருப்புகள், பேக்கன்கள் அல்லது பாதாம் போன்ற நறுக்கப்பட்ட கொட்டைகள்)
- சாக்லேட் சிப் வாழைப்பழ ரொட்டி (சாக்லேட் சில்லுகள் கொண்டவை)
- வாழைப்பழ ரொட்டி மபின்கள்
- வாழைப்பழம் நொறுக்கப்பட்ட ரொட்டி
- சைவ வாழைப்பழ ரொட்டி (முட்டை அல்லது பால் பொருட்கள் இல்லாமல் தயாரிக்கப்படுகிறது)
- அவுரிநெல்லி வாழைப்பழ ரொட்டி (அல்லது ராஸ்பெர்ரி அல்லது தோடம்பழம் (ஆரஞ்சு) போன்ற பிற பழங்கள் கூடுதல் சுவைகளை சேர்க்க)

## படங்கள்
# ஹோல்கர் அரங்கம்


**ஹோல்கர் துடுப்பாட்ட அரங்கம்** இந்தியாவின் மத்தியப் பிரதேசத்தின் இந்தூரில் அமைந்துள்ளது. இது மத்தியப் பிரதேச துடுப்பாட்டச் சங்கத்திற்குச் சொந்தமானது. இந்தச் சங்கத்தினால் பாராமரிக்கப்படுவதுடன் அதன் தலைமையகமாகச் செயல்படுகிறது. இது மத்தியப் பிரதேச துடுப்பாட்ட அணி, மத்தியப் பிரதேச பெண்கள் அணி ஆகியவற்றின் சொந்த மைதானமாகும்.  

இது முன்பு மகாராணி உஷாராஜி அறக்கட்டளை துடுப்பாட்ட மைதானம் என்று அழைக்கப்பட்டது. 2010 ஆம் ஆண்டில், மத்தியப் பிரதேச துடுப்பாட்டச் சங்கத்தினால் இந்தூர் மாநிலத்தை ஆட்சி செய்த மராட்டியப் பேரரசின் ஹோல்கர் வம்சத்தின் பெயரால் மறுபெயரிடப்பட்டது. ஹோல்கர் அரங்கத்தின் மைதானம் மிகவும் சிறியது, அதன் மைதான எல்லைகள் 56 மீட்டர் நீளம் மட்டுமே. 2006 ஆம் ஆண்டில் இது தனது முதல் பன்னாட்டு ஒருநாள் போட்டியை நடத்தியது.  

இது சுமார் 30,000 பார்வையாளர்களைக் கொண்ட இருக்கை வசதியுடன் உள்ள இம்மைதானத்தில் இரவு நேர போட்டிகளுக்கான விளக்குகளும் பொருத்தப்பட்டுள்ளன . வீரேந்தர் சேவாக் இந்த மைதானத்தில் ஒருநாள் பன்னாட்டுப் போட்டிகளில் மூன்றாவது அதிகபட்ச ஓட்டங்களானா 219 ஓட்டங்களைப் பதிவு செய்தார். மத்தியப் பிரதேசத்தின் மற்றொரு பன்னாட்டு மைதானமான குவாலியர் கேப்டன் ரூப் சிங் அரங்கம், இந்தூரின் ஹோல்கர் துடுப்பாட்ட அரங்கத்தை விடச் சற்று சிறியது.  

ரஞ்சிக் கோப்பையில் மத்தியப் பிரதேச துடுப்பாட்ட அணியின் பெரும்பாலான சொந்தப் போட்டிகள் இந்த மைதானத்தில் நடைபெறுகிறது. 8 அக்டோபர் 2016 அன்று, இந்தியா நியூசிலாந்திற்கு எதிராக விளையாடியபோது அதன் முதல் தேர்வுப் போட்டி இங்கு நடைபெற்றதன் மூலம் இந்தியாவின் இருபத்திரண்டாவது தேர்வுப் போட்டி மைதானமாக மாறியது.
# கொக்கக் கோலா அருங்காட்சியகம்



**கொக்கக் கோலா அருங்காட்சியகம்** (*Coca-Cola museum*) என்பது கொக்கக் கோலா பானம் பற்றிய அருங்காட்சியகமாகும். இது தைவானின் தாவோயுவான் நகரில் உள்ள தாவோயுன் மாவட்டத்தில் உள்ள குயிசான் தொழில்துறை பூங்காவில் அமைந்துள்ளது.  

இந்த அருங்காட்சியகம் சுவைர் குழுவின் பராமரிப்பில் உள்ளது. அருகில் கொக்கக் கோலா ஆலையைக் அமைந்துள்ளது. இந்த அருங்காட்சியக கட்டிடம் கொக்கக் கோலாவைப் போலவே சிவப்பு நிறத்தில் உள்ளது.  

## போக்குவரத்து
தைவான் தொடருந்து நிலையமான, தாவோயுவான் நிலையத்திலிருந்து தென்கிழக்கே 1.9 கி.மீ. நடந்து செல்லும் தொலைவில் அமைந்துள்ளது.
# அயோத்தி இராமர் கோயிலில் தர்மக்கொடி ஏற்றும் விழா


மரம்]]  

**அயோத்தி இராமர் கோயிலில் தர்மக்கொடி ஏற்றும் விழா**, (Ram Mandir Dhwajarohan), இந்து சமயக் காவிக் கொடி ஆகும். செங்கோண முக்கோண வடிவிலான காவிக் கொடியில் சூரியன், ஓம் என்ற எழுத்து மற்றும் கோவிதாரா மரம் என மூன்று சின்னங்களைக் கொண்டது. அயோத்தி இராமர் கோயில் கோபுரததின் உச்சியில் இக்காவிக் கொடியை, இந்தியப் பிரதமர் நரேந்திர மோதி 25 நவம்பர் 2025 அன்று ஏற்றினார்.இக்காவிக் கொடியை ஏற்றியதன் சடங்கு மூலம் அயோத்தி இராமர் கோயிலின் முழுக்கட்டுமானம் நிறைவு அடைந்ததைக் குறிக்கிறது.  

செங்கோண முக்கோண வடிவிலான காவிக் கொடியில் சூரியன், ஓம் என்ற எழுத்து மற்றும் கோவிதாரா மரம் என மூன்று சின்னங்களைக் கொண்டது. இராமர் சூரிய குலத்தில் பிறந்தவர் என்பதை குறிக்க சூரியன் சின்னமும், இந்து சமயத்தவர்களின் புனித சின்னத்தைக் குறிக்க ஓம் எனும் எழுத்தும், பல தலைமுறை முழுவதும் *தர்மம்* செழித்து வளர்வதைக் குறிக்க கோவிதாரா மரத்தின் சின்னமும் காவிக்கொடியில் பொறிக்கப்பட்டுள்ளது.  

22 அடி × 11 அடி நீள-அகலங்களைக் கொண்ட அயோத்தி இராமர் கோயிலின் காவிக்கொடி, கோயில் கோபுரத்தின் உச்சியில் 42 அடி உயரக் கம்பத்தில் நிறுவப்பட்டுள்ளது.  

## முக்கியத்துவம்
இராமர்-சீதையின் திருமண நாளான விவாக பஞ்சமி விழாவை முன்னிட்டு 25 நவம்பர் 2025 அன்று அயோத்தி இராமர் கோயில் கோபுரத்தில் இக்க்காவிக் கொடி ஏற்றப்பட்டது.கொடியேற்றும் நிகழ்ச்சியில் இந்தியப் பிரதமர் நரேந்திர மோதி, உத்தரப் பிரதேச முதல்வர் யோகி ஆதித்தியநாத், சுயம் சங்கத் தலைவர் மோகன் பாகவத் ஆகியவர்களின் தலைமையில் இந்து சமயத் தலைவர்கள், சாதுக்கள், துறவிகள், யோகிகள் மற்றும் பக்தர்கள் கலந்து கொண்டனர்.  

## இதனையும் காண்க
- ராம ஜென்மபூமி
- அயோத்தி இராமர் கோயில்
- விவாக பஞ்சமி
- கோயில் கொடி மரம்
- கோவிதார மரம்
# ராம்நகர் கோட்டை, உதம்பூர்


**இராம்நகர் கோட்டை** *(Ramnagar Fort, Udhampur)* இந்தியாவின் ஆட்சிக்குட்பட்ட சம்மு-காசுமீரின் உதம்பூர் மாவட்டத்தில் உள்ள ராம்நகர் நகரில் உள்ள ஒரு கோட்டையாகும். இக்கோட்டையானது இராசபுத்திர அரசரான சுதேத் சிங்கால் என்பவரால் கட்டப்பட்டதாக நம்பப்படுகிறது. இவர் 1844இல் மரணமடைந்தார். இக்கோட்டைக்கு அருகிலேயே சதி (உடன் கட்டை) மேற்கொண்ட அரசரது மனைவியின் சமாதி உள்ளது. இந்தக் கோட்டை 1972ஆம் ஆண்டு இந்திய தொல்பொருள் ஆய்வுத் துறையால் புதுப்பிக்கப்பட்டு பராமரிக்கப்படுகிறது. இக்கோட்டையானது இந்திய தொல்பொருள் ஆய்வுத்துைறயால் பாதுகாக்கப்பட்ட நினைவுச் சின்னமாகும்.  

## கட்டிடக்கலை வடிவமைப்பு
பழங்கால கோட்டையான இது சதுரமாக வடிவமைக்கப்பட்டுள்ளது. நான்கு மூலைகளையும் பாதுகாக்க பலகோண கோட்டை மேடைகள் உள்ளன. உயரமான கோட்டைச் சுவரும் மூன்று அடுக்கு மாடியும் கொண்ட இக்கோட்டை உயர்ந்து போர்க்களங்கள் மற்றும் மெரினோக்களால் முடிசூட்டப்பட்டுள்ளன. இராம்நகர் கோட்டையின் உள்ளே உள்ள மைய முற்றத்தைச் சுற்றி பீரங்கி குண்டுகள் சேமிக்கப்படும் அறைகளும் வளைந்நத அறைகளும் உள்ளன. நுழைவாயிலில் கணேசர், துர்கை, அனுமனின் உருவங்கள் உள்ளன. கோட்டையானது அகழியால் சூழப்பட்டுள்ளது. கோட்டையின் உள்ள செல்ல தென்கிழக்கு பகுதியில் ஒரு குறுகிய பாலம் உள்ளது.
# மதன் சகானி



**மதன் சகானி** (*Madan Sahni*) பீகாரைச் சேர்ந்த ஒரு இந்திய அரசியல்வாதி ஆவார். இவர் ஐக்கிய ஜனதா தளம் கட்சியினைச் சேர்ந்தவர். இவர் நான்கு முறை சட்டமன்றத்திற்கு தேர்ந்தெடுக்கப்பட்டுள்ளார். இவர் பகதுர்பூர் சட்டமன்றத் தொகுதி பிரதிநிதியாக உள்ளார். இவர் கௌரா பௌரம் சட்டமன்றத் தொகுதியையும் பிரதிநிதித்துவப்படுத்தியுள்ளார் (2015-2020).  

## அரசியல் வாழ்க்கை
மதன் சகானியின் அரசியல் வாழ்க்கை பஞ்சாயத்து முதல் பீகார் சட்டமன்றம் வரை ஒரு உயர்வைக் கண்டுள்ளது. இவர் மாவட்ட பரிஷத்திற்கு முதலில் தேர்ந்தெடுக்கப்பட்டார். பின்னர் மாவட்ட வாரிய தலைவர் தேர்தலில் வெற்றி பெற்றார். விரைவில், இவரது சமூகப் பணிகள் மற்றும் அரசியல் பற்றிய அடிப்படை புரிதல் காரணமாக, இவருக்கு பகதூர்பூர் சட்டமன்றத் தொகுதியில் போட்டியிட ஐக்கிய ஜனதா தளம் வாய்ப்பு வழங்கியது. இந்தத் தேர்தலில் இவர் வெற்றிகரமாக போட்டியிட்டார். அடுத்த தேர்தலில் (2015) இவர் கௌரா பௌரம் தொகுதிக்கு மாற்றப்பட்டார். இதில் இவர் அதிக வாக்குகள் வித்தியாசத்தில் வெற்றி பெற்றார். இதனால் அமைச்சரவையில் அமைச்சராக நியமிக்கப்பட்டார். 2020 தேர்தலில், இவர் தனது சொந்த தொகுதியான பகதூர்பூரில் போட்டியிட்டு வெற்றி பெற்றார். இம்முறை இவர் பீகாரின் சமூக நல அமைச்சராக பணியாற்றினார். மீண்டும் 2025 பீகார் சட்டமன்றத் தேர்தலில் பகதுர்பூர் சட்டமன்றத் தொகுதியில் வெற்றிபெற்று நான்காவது முறையாகச் சட்டமன்ற உறுப்பினர் ஆனார்.  

## தேர்தல் செயல்பாடுகள்
### 2025

### 2020
# கோமல் சிங்



**கோமல் சிங்** (*Komal Singh*) என்பவர் இந்திய அரசியல்வாதியும் பீகார் சட்டமன்ற உறுப்பினரும் ஆவார். இவர் முசாபர்பூர் மாவட்டம் சாகிப்கஞ்சு பகுதியினைச் இவர் புனேவில் உள்ள சிமையாசிசு பன்னாட்டு வணிக நிறுவனத்தில் வணிக நிர்வாகவியலில் முதுகலைப் பட்டம் பெற்றுள்ளார். ஐக்கிய ஜனதா தளம் கட்சியினைச் சார்ந்த இவர், 2025ஆம் ஆண்டு பீகார் சட்டமன்றத்திற்கு நடைபெற்ற தேர்தலில் காய்காட் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.  

## தேர்தல் செயல்பாடு
### 2025